Pólna žerchej

Pólna žerchej (Lepidium campestre) je rostlina ze swójby křižnokwětnych rostlinow (Brassicaceae).

 Wopis 
Pólna žerchej je jednolětna a dwulětna rostlina, kotraž docpěje wysokosć wot 20 hač do 60 cm.

Stołpik je husto łopjenaty. 

Hornje łopjena wobpřimnu z šipojtym spódku stołpik, mjeztym zo delnje łopjena su stołpikate a za čas kćěwa zwjetša zwjadnjene. 

 Kćenja 
Kćěje wot meje hač do junija. Běłe kćenja docpěja šěrokosć wot 2 hač do 3 mm a steja krótkich, kłosojtych kićach, kotrež často maja bóčne kiće. Štyri krónowe łopješka su łopatkojte. Rostlina je šěrozelena a kosmata.

 Płody 
Truki su husto z šupiznatymi pucherčkami kryte, płone abo tróšku horbate a njesu prědku jara šěroku křidłatu kromu. Zrałe truki su šěroko-jejkojte a steja na wodorunych stołpikach.

 Stejnišćo 
Rosće na rolach wobkopankow, na pućach, na drjebiznowych městnach, w skałach, na železniskim terenje a na pustych płoninach. Ma radšo zwjetša wapnite pódy.

 Rozšěrjenje 
Pochadźa originalnje z južneje Europy, ale nětko w nimale cyłej Europje wustupuje.

 Wužiwanje 

 Nóžki 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, stronje 20, 362 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 122 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Křižnokwětne rostliny